இதனால் அங்கு நுண்ணுயிர் வடிவிலான உயிர் வாழ்க்கைக்கான ஆதாரம் இருப்பதை ஊர்ஜிதப் படுத்த முடியும் எனப்படுகின்றது. 2003 டிசம்பர் 25 ஆம் திகதி முதல் செவ்வாயின் ஒழுக்கில் சுற்றி வரும் ஐரோப்பிய விண்வெளி ஆய்வு மையமான ESA இன் மார்சிஸ் எனப்படும் மார்ஸ் எக்ஸ்பிரஸ் செய்மதியின் ரேடார் கருவி மூலம் இந்த ஏரி கண்டுபிடிக்கப் பட்டுள்ளது. கிட்டத்தட்ட 4 வருட ஆராய்ச்சியின் பின் இந்த ஏரி கண்டு பிடிக்கப் பட்டுள்ளது. கடந்த இரு தசாப்தங்களாக செவ்வாய்க் கிரக ஆராய்ச்சியில் சர்வதேசம் தீவிரமாக ஈடுபட்டு வருகின்றது. இதன் அடிப்படையில் மார்ஸ் எக்ஸ்பிரஸ், ஸ்பிரிட் ரோவர், ஆப்பர்டுனிட்டி மற்றும் இஸ்ரோவின் மங்கல்யான் ஆகியவை செவ்வாய்க் கிரகத்தில் உயிர் வாழ்க்கைக்கு ஆதாரம் உள்ளதா என்பது குறித்து ஆய்வை மேற்கொண்டு வருகின்றன.